బాబూ రాజేంద్ర ప్రసాద్
రాజేంద్ర ప్రసాద్ బీహార్ రాష్ట్రంలో శివాన్ జిల్లాలోని జెర్దాయ్ గ్రామంలో 1884లో డిసెంబరు 3 న జన్మించాడు. అతని తండ్రి మహదేవ్ సహాయ్ సంస్కృతం, పర్శియను భాషలలో పండితుడు. తల్లి కమలేశ్వరీ దేవి ఎప్పుడూ రామాయణం నుండి కథలు వివరించేది. ఐదవ ఏటనే పర్షియన్ భాష, హిందీ భాష , అంకగణితం ను నేర్చుకోవడానికి ఒక మౌల్వీ (ముస్లిం పండితుడు) దగ్గరకు పంపించబడ్డాడు. తరువాత ఛాప్రా ప్రభుత్వ పాఠశాలలో ప్రాథమిక విద్యాభ్యాసం చేసాడు. 12 సంవత్సరాల వయసులోనే రాజ్‌వంశీ దేవిని వివాహం చేసుకున్నాడు. అటు తరువాత విద్యకై పాట్నాలో తన అన్న మహేంద్ర ప్రసాద్ వద్ద ఉంటూ ఆర్.కె.ఘోష్ పాఠశాలలో చదువుకున్నాడు. మరల ఛాప్రా ప్రభుత్వ పాఠశాలలో చేరి కలకత్తా విశ్వవిద్యాలయ ప్రవేశ పరీక్షలో ప్రథమ శ్రేణిలో ఉత్తీర్ణుడై నెలకు రూ.30 ఉపకారవేతనం పొందాడు.
రవి శంకర్ ప్రసాద్
రవి శంకర్ ప్రసాద్ (జ. 1954 ఆగస్టు 30) భారతీయ జనతా పార్టీ (BJP) కి చెందిన భారతీయ రాజకీయ నాయకుడు. ఇతను ప్రస్తుతం భారతదేశ శానసభ సభ్యుడిగా బీహార్ కి ప్రాతినిధ్యం వహిస్తూ రాజ్యసభలో ఉన్నాడు, ఇది భారతదేశ పార్లమెంట్లో ఎగువ సభ. ఇతను నేషనల్ డెమోక్రటిక్ అలయన్స్ (NDA) ప్రభుత్వ హయాంలో బొగ్గు మరియు గనుల శాఖకి, న్యాయ మరియు ధర్మ మంత్రిత్వశాఖకి, ఇంఫ్రమేషణ్ మరియు బ్రాడ్ కాస్టింగ్ అఫ్ ఇండియా మంత్రిత్వ శాఖకి మంత్రిగా పనిచేసాడు. ప్రసాద్ బిజెపిలో ప్రధాన వ్యక్తి.